Мөхәммәтлатиф Исхаҡов

Мөхәммәтлатиф Исхаҡов (1848 йыл — 1906 йыл) — башҡорт дин әһеле.

 Биографияһы 
1848 йылда Ырымбур губернаһы Бәләбәй өйәҙе Иҫке Ҡалмаш улусы Аблай ауылында тыуған.

Юғары дини белемде Ғосман империяһында һәм Мысырҙа ала.

1875 йылдың 30 ноябрендә Ырымбурҙағы Каруанһарай мәсетенең икенсе муллаһы вазифаһына һайлана, ә Ырымбур губерна идаралағының 1876 йылдың 3 июнендә сыҡҡан указына ярашлы мәсет янында имам-хатып һәм мәҙрәсә мөҙәрисе вазифаларында раҫлана. Әммә 1877 йылдың 9 мартта сыҡҡан указыға ярашлы 1-се Орск йәмиғ мәсетенә беренсе мулла вазифаһына күсерелә.

Мөфтөй күрһәтмәһе буйынса, Ырымбур губерна идаралағының 1890 йылдың 30 ноябрендә сыҡҡан указына ярашлы ахун дәрәжәһен ала.

1905 йылдың 6 декабрендәге император Николай II үҙенең указы менән Станислав таҫмаһында «Тырышлығы өсөн» ордены менән бүләкләй.

1906 йылдың авгусында вафат була.

 Иҫкәрмәләр 

 Әҙәбиәт 
 Денисов Д. Н. Исторические мечети Орска // Государство и религиозные объединения – социальное служение и партнерство: проблемы и пути их решения. / Под общ. ред. В.В. Амелина. – Оренбург, 2008, с. 109–16.
 Денисов Д. Н. Мусульманская община Караван-Сарайской мечети // Этническая история и духовная культура башкир Оренбуржья (к 160-летию основания Караван-Сарая). / Под общ. ред. В. В. Амелина. — Оренбург, 2007, с. 7—13.

 Һылтанмалар 


Категория:Башҡорт дин әһелдәре
Категория:Мәҙрәсә мөҙәристәре